CELEX: 62014CA0472
Language: et
Date: 2016-03-17 00:00:00
Title: Kohtuasi C-472/14: Euroopa Kohtu (kümnes koda) 17. märtsi 2016. aasta otsus (Högsta domstolen’i eelotsusetaotlus – Rootsi) – Canadian Oil Company Sweden AB, Anders Rantén versus Riksåklagaren (Eelotsusetaotlus — Kemikaalide registreerimine, hindamine ja autoriseerimine — Määrus (EÜ) nr 1907/2006 (REACH-määrus) — Ühtlustatud valdkonna ulatus — Kemikaalide registreerimine Euroopa Kemikaaliametis enne nende turuleviimist — Artikkel 5 — Liikmesriigi kemikaaliregister — Teatamiskohustus, et kemikaali registreerida — Kooskõla REACH-määrusega — ELTL artiklid 34 ja 36 — Koguselised impordipiirangud)

2.5.2016   
            
            
               ET
            
            
               Euroopa Liidu Teataja
            
            
               C 156/11
            
         Euroopa Kohtu (kümnes koda) 17. märtsi 2016. aasta otsus (Högsta domstolen’i eelotsusetaotlus – Rootsi) – Canadian Oil Company Sweden AB, Anders Rantén versus Riksåklagaren
   (Kohtuasi C-472/14) (1)
   
   ((Eelotsusetaotlus - Kemikaalide registreerimine, hindamine ja autoriseerimine - Määrus (EÜ) nr 1907/2006 (REACH-määrus) - Ühtlustatud valdkonna ulatus - Kemikaalide registreerimine Euroopa Kemikaaliametis enne nende turuleviimist - Artikkel 5 - Liikmesriigi kemikaaliregister - Teatamiskohustus, et kemikaali registreerida - Kooskõla REACH-määrusega - ELTL artiklid 34 ja 36 - Koguselised impordipiirangud))
   (2016/C 156/14)
   Kohtumenetluse keel: rootsi
   
      Eelotsusetaotluse esitanud kohus
   
   Högsta domstolen
   
      Põhikohtuasja pooled
   
   
      Kaebajad: Canadian Oil Company Sweden AB, Anders Rantén
   
      Vastustaja: Riksåklagaren
   
      Resolutsioon
   
   
               1.
            
            
               Euroopa Parlamendi ja nõukogu 18. detsembri 2006. aasta määruse (EÜ) nr 1907/2006 mis käsitleb kemikaalide registreerimist, hindamist, autoriseerimist ja piiramist (REACH) ja millega asutatakse Euroopa Kemikaalide Agentuur ning muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93, komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ, redaktsioonis, mis tuleneb komisjoni 22. juuni 2009. aasta määrusest (EÜ) nr 552/2009 tuleb tõlgendada nii, et sellega ei ole vastuolus, kui liikmesriigi õigusnormid panevad keemiatoodete importijale kohustuse registreerida need tooted liikmesriigi pädevas asutuses, ehkki sellel importijal on juba kohustus registreerida samad tooted nimetatud määruse alusel Euroopa Kemikaaliametis, tingimusel et registreerimine ei kujuta endast eeltingimust nende ainete turuleviimiseks; et see puudutab erinevat teavet kui see, mis on määrusega nõutud ja et see vastab samade eesmärkide saavutamisele kui need, mis määrusega taotletud, eelkõige eesmärgile tagada inimeste tervise ja keskkonna kaitstuse kõrge tase ning ainete vaba ringlus siseturul, rakendades nende toodete ohutu käitlemise kontrollisüsteemi asjaomases liikmesriigis ja hinnates seda käitlemist; neid asjaolusid peab aga kontrollima liikmesriigi kohus.
            
         
               2.
            
            
               ELTL artiklite 34 ja 36 sätteid koostoimes tuleb tõlgendada nii, et nendega ei ole vastuolus kohustus teatada ja registreerida aineid, nagu on sätestatud põhikohtuasjas käsitletud liikmesriigi õigusnormides.
            
         
      (1)  ELT C 448, 15.12.2014.